‘तर्क और प्रयोग पर आधारित है विज्ञान’
पटना|ऑल इंडियासाइंस टीचर्स एसोसिएशन के 46वें सम्मेलन के दूसरे एवं आखिरी दिन विज्ञान पर अलग-अलग वक्ताओं ने राय रखी। बिहार माध्यमिक शिक्षक संघ में आयोजित सम्मेलन में सोमवार को कई शिक्षकों ने अपने-अपने पत्र प्रस्तुत किए। इसमें मूल रूप से यह बताया गया कि विज्ञान सिर्फ थ्योरी पर आधारित नहीं हो सकता। यह प्रयोग कर पढ़ने का विषय है। इस दौरान साइंस एंड टेक्नोलॉजी विभाग, भारत सरकार के वैज्ञानिक डॉ. टीवी वेंकटेश्वरण ने धरती के आकार को लेकर अपनी बात कही। उन्होंने कहा कि धरती के आकार को लेकर हमारी सोच में बदलाव आता रहा है। विज्ञान पूरी तरह तर्कों एवं प्रयोगों पर आधारित होता है। जिसे हम आज सच मान रहे हैं, कल उसमें बदलाव भी हो सकता है। इस कार्यक्रम में एसोसिएशन के अध्यक्ष डॉ. राजमणि प्रसाद सिंह, महासचिव रवींद्र प्रसाद सिन्हा भी मौजूद रहे।
mag_Deva hin_Deva